Feestelike roomyskoek | rooi rose Feestelike roomyskoek | rooi rose
Begin reeds die vorige dag met die roomyskoek.
Michelle Nortje Die lekkerste roomyskoek wat jy ooit sal eet. Sluit jou Kerstafel op ’n skouspelagtige manier af met hierdie feestelike roomyskoek. Resep deur Vickie de Beer. Foto Lee Schwagele van crphotographic.co.za Kos Feestelike roomyskoek European Druk resep
• 1 x 360 g-blikkie karamel
• 750 ml (3 k) room
• 300 g x 70% donkersjokolade, ruweg gekap
• 200 g swartbessies (bevrore of vars)
• 100 g pekanneute, liggies gerooster en ruweg gekap
• 200 g Romany Creams met sjokoladevulsel, fyn gemaal
1 Spuit ’n jellievorm of Bundt-koekpan met ’n deursnee van 25 cm met kleefwerende kossproei.
2 Meng die karamel, room en vanieljegeursel in ’n groot mengbak. Klits met ’n elektriese klitser tot lig en donsig.
3 Verdeel die roomysmengsel eweredig tussen 3 verskillende mengbakke.
4 Smelt die sjokolade vir 1 min. op die ontvriesstelling van die mikrogolfoond. Roer die sjokolade deur en smelt vir nog 30 sek. op ’n slag tot dit heeltemal gesmelt is - roer ná elke 30 sek. Vou slegs 200 g van die gesmelte sjokolade by een van die mengsels in. Hou die res eenkant. Vul die voorbereide pan met die sjokoladeroomys. Sit in die vrieskas vir 30 min.
5 Verwerk die swartbessies in ’n voedselverwerker tot glad en vou die swartbessies by een van die laaste twee mengsels in. Gooi die swartbessieroomys bo-op die sjokoladeroomys en sit vir nog 30 min. in die vrieskas.
6 Meng die pekanneute deur die oorblywende roomys en vul die pan met die pekanneut-roomys. Sit in die vrieskas vir 30 min.
7 Meng die Romany Creams en oorblywende sjokolade en druk die kors met die agterkant van ’n lepel liggies bo-op die karamelmengsel vas.
8 Sit die roomyskoek oornag in die vrieskas, laat dit vries en haal eers 10-15 min. voor die uitkeerslag uit die vrieskas. Sit voor met ekstra bessies en vars kruisement.
Kry ook ons resep vir tuisgemaakte Romany Creams hier